***Проект!***

**СПОРАЗУМЕНИЕ**

**ЗА РЕАЛИЗАЦИЯ НА ИНВЕСТИЦИОННА ПРОГРАМА**

**по процедура BG16RFOP001-1.001 „Изпълнение на Интегрирани планове за градско възстановяване и развитие ”**

**№\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_2015 г.**

Днес, \_\_\_\_\_\_\_\_\_\_\_2015 г., в гр.София, се сключи това *Споразумение за реализация на инвестиционна програма по процедура BG16RFOP001-1.001 „Изпълнение на Интегрирани планове за градско възстановяване и развитие ”*, между:

**1.** **РЪКОВОДИТЕЛЯ НА УПРАВЛЯВАЩИЯ ОРГАН НА ОПЕРАТИВНА ПРОГРАМА „РЕГИОНИ В РАСТЕЖ“ 2014-2020 (УО на ОПРР)**от една страна,

и

**2.** **ОБЩИНА** ......................................., с адрес:……….............................................. и с БУЛСТАТ................................, представлявана от Кмета на Общината: ....................................................................*,* наричана още в това Споразумение: „Конкретен бенефициент“, от друга страна, наричани заедно, за краткост: „*Страните*“,

***с което страните постигнаха съгласие относно следното:***

**Раздел I. ПРЕДМЕТ НА СПОРАЗУМЕНИЕТО**

**Чл.1.** С подписването на това споразумение, страните уреждат отношенията си във връзка с реализацията на Инвестиционната програма, предложена от Конкретния бенефициент и одобрена от УО на ОПРР, представляваща приложение №1 - неразделна негова част.

**Раздел II. ОБХВАТ НА СПОРАЗУМЕНИЕТО**

**Чл.2.** Настоящото споразумение обхваща изпълнението на инвестиционната програма, включваща основни проекти за финансиране чрез безвъзмездна финансова помощ (БФП), както и резервни проекти.

**Раздел III. ПРОДЪЛЖИТЕЛНОСТ НА ИЗПЪЛНЕНИЕТО**

**Чл.3.** Продължителността на инвестиционната програма на Община ……………………… е ……… месеца*.*

**Раздел IV. ФИНАНСИРАНЕ**

**Чл.4 (1)** Общият размер на безвъзмездната финансова помощ за Община ………… за основните проекти, съгласно Приложение №1 от Инвестиционната програма е: ………………. (словом: ………………………………) лева.

**(2)** Разпределението на ресурсите по тематични цели е, както следва:

|  |  |  |
| --- | --- | --- |
|  | **Тематична цел** | **Разпределение на финансовия ресурс, в лева** |
| Тематична цел 4 | „Подпомагане на преминаването към нисковъглеродна икономика във всички сектори“ | ……………….  (словом: ………………) лева |
| Тематична цел 6 | „Съхраняване и опазване на околната среда и насърчаване на ресурсната ефективност“ | ……………….  (словом: ………………) лева |
| Тематична цел 9 | „Насърчаване на социалното приобщаване, борба с бедността и всяка форма на дискриминация“ | ……………….  (словом: ………………………) лева |
| Тематична цел 10 | „Инвестиции в образованието, обучението, включително професионално обучение за придобиване на умения и ученето през целия живот“ | ……………….  (словом: ………………………) лева |

**Чл.5(1).** За част от интервенциите, които осигуряват възвръщаеми инвестиции на крайни получатели, подкрепата ще се осъществява и чрез финансови инструменти.

**(2)** В зависимост от спецификата на проектите и сферата на интервенции, може да се предвиди комбиниране на подкрепа чрез безвъзмездна финансова помощ и финансови инструменти, създадени по линия на ОПРР 2014-2020 г., с цел реализация на проектите в пълнота.

**(3)** Размерът на безвъзмездната финансова помощ и на възвръщаеми инвестиции по един проект ще се определят въз основа на анализ на очакваните приходи и на възможността проектът да обслужва редовно и изцяло предоставеното възстановимо финансиране.

**(4)** Организацията, изпълняваща финансови инструменти, има право да коригира съотношението на БФП и финансови инструменти за проектите с комбинирано финансиране, в зависимост от представените от Бенефициента документи и тяхната оценка.

**Чл.6.** В случай че Конкретният бенефициент не е постигнал индивидуалната етапна цел на верифицираните от УО на ОПРР средства до края на месец юни 2018 г., УО на ОПРР си запазва правото да ревизира определения общ ресурс на БФП (100%) за съответния конкретен бенефициент и размера на предоставената до момента безвъзмездна финансова помощ по сключените договори за БФП с размера на средствата, които не са постигнати като верифицирани от УО на ОПРР до този момент и които в тази връзка следва да бъдат поети като собствен принос от страна на конкретния бенефициент.

**Раздел V. АКТУАЛИЗАЦИЯ НА ИНВЕСТИЦИОННАТА ПРОГРАМА**

**Чл.7.** При възникнала обоснована необходимост, включително: изменения на законодателството, промени в социално-икономическата среда, изменения в оперативната програма, резултати от оценки и др., по предложение на Бенефициента, одобрената от УО на ОПРР Инвестиционна програма може да бъде актуализирана еднократно през 2019 и/или еднократно през 2022 г.

**Чл.8.** Всяка актуализация на инвестиционната програма се извършва в съответствие с процедурата на изготвяне на инвестиционна програма и подлежи на одобрение от УО на ОПРР 2014-2020 г.

**Чл.9.** При одобрение на актуализацията на Инвестиционната програма, страните подписват Допълнително споразумение (анекс) към настоящото Споразумение.

**Чл.10.** В случай, че с актуализацията на инвестиционната програма през 2019 г. се налага и актуализация на одобрена програма за реализация (*Матрица-бюджет*) на ИПГВР, УО на ОПРР одобрява актуализацията на програмата за реализация (*Матрица-бюджет*) на ИПГВР, изготвена от Бенефициента, съгласно Методическите насоки за разработване и прилагане на ИПГВР.

**Чл.11.** След приключване на процеса по актуализация на ИПГВР и получаване на одобрение от УО на ОПРР, се актуализира и Инвестиционната програма, предмет на настоящото споразумение.

**Раздел VI. ПРАВА И ЗАДЪЛЖЕНИЯ НА СТРАНИТЕ. ОТГОВОРНОСТИ**

**Чл.12.** През 2019 г. УО на ОПРР ще извърши оценка на изпълнението на инвестиционната програма на Община …………………….. и на Приоритетна ос 1, като цяло, като си запазва правото да преразпредели ресурса между Бенефициентите, с оглед постигане на целите и резултатите на приоритетната ос.

**Чл.13(1).** УО на ОПРР осъществява контрол за спазването на правилата и процедурите за държавните помощи в ЕС и в Република България.

**(2).** Когато предоставяната безвъзмездна финансова помощ по настоящата процедура представлява държавна помощ или минимална помощ, с цел осигуряване на съвместимост с общия пазар, същата следва да е съобразена с приложимите правила, които ги регламентират, за което отговорност носи Конкретният бенефициент.

**Раздел VII. ИЗИСКВАНИЯ ЗА ИНФОРМАЦИЯ И ПУБЛИЧНОСТ**

**Чл.14(1).** Конкретният бенефициентът се задължава да предприеме всички необходими действия за популяризиране на факта, че инвестиционната програма се съфинансира от Европейския фонд за регионално развитие.

**Раздел VIII. ПРЕКРАТЯВАНЕ НА СПОРАЗУМЕНИЕТО**

**Чл.15** При неизпълнение на задълженията по настоящото споразумение и сключените към него договори за предоставяне на безвъзмездна финансова помощ, Управляващият орган има право да прекрати плащанията в полза на Бенефициента, докато той не отстрани констатираните нередности.

**Чл.16** Ако някоя от Страните счете, че са налице обстоятелства, възпрепятстващи ефективното изпълнение на споразумението, то тя следва да се обърне за съдействие към другата страна. Ако страните не постигнат споразумение за разрешаване на проблема, всяка от тях има право да прекрати рамковото споразумението с двумесечно предизвестие в писмена форма, без задължение за изплащане на обезщетение в случаи, в които Бенефициентът не дължи връщане на предоставени му средства от безвъзмездна финансова помощ, не сертифицирани по надлежния ред.

**Раздел IX. АДРЕСИ ЗА КОНТАКТ**

**Чл.17.** Кореспонденцията, свързана с настоящото споразумение, е в писмена форма и следва да бъде изпращана на следните адреси:

**1. За УО на ОПРР:**

Главна дирекция „Програмиране на регионалното развитие“, МРРБ

бул.“Тодор Александров“№109-115, етаж 1

Столична община, район „Възраждане“

гр.София 1303

**2. За Бенефициента:**

Община …………………

Адрес: …………………………………..

гр……………., пощенски код: ……….

**Раздел X. ЗАКЛЮЧИТЕЛНИ РАЗПОРЕДБИ**

**Чл.18.** По смисъла на това Споразумение:

***1. „Инвестиционна програма“*** е средносрочен документ за реализация на ИПГВР, разработван от всеки конкретен бенефициент за финансовата рамка 2014-2020 г., с която се дефинират приоритетните за финансиране проекти, в съответствие с чл.7, параграж 4 от Регламент (ЕС) №1301/2013 г.;

***2. "Конкретен бенефициент на безвъзмездната помощ"*** е организация, институция, административна или друга структура, индивидуално посочена в съответната програма или в документ, одобрен от Комитета й за наблюдение като единствен субект, който може да изготви проектно предложение и да получи безвъзмездна помощ за определена дейност, или която е определена със закон или с подзаконов нормативен акт като правоприемник на такава структура, отговорна за изпълнението на конкретна дейност, и е допустим бенефициент по съответната програма;

***3. „Междинни звена на ОПРР 2014-2020“*,** съгласно чл.123 отРегламент (ЕС) №1303/2013 г. са общините на 39-те града от 1-во до 3-то йерархично ниво от националната полицентрична система, изброени в т.4.4.5, на които са делегирани права за избор на операции, съгласно чл. 7 от Регламент (ЕС) №1301/2013 и Решение на МС №792/2015 г. за определяне на органи, отговорни за управлението, контрола, координацията и одита на европейските структурни;

***4. „Управляващ орган на ОПРР 2014-2020“*** е Главна дирекция „Програмиране на регионалното развитие” в Министерство на регионалното развитие и благоустройството;

***5.*** *"****Държавна помощ****"* е всяка помощ, предоставена от държавата или общината или за сметка на държавни или общински ресурси, пряко или чрез други лица, под каквато и да е форма, която нарушава или застрашава да наруши свободната конкуренция чрез поставяне в по-благоприятно положение на определени предприятия, производството или търговията на определени стоки, или предоставянето на определени услуги, доколкото се засяга търговията между държавите членки;

***6. ПМС №107/10.05.2014 г.“*** е Постановление № 107 на Министерския съвет на Република България от 10.05.2014 г. за определяне на реда за предоставяне на безвъзмездна финансова помощ по програмите, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и Европейския фонд за морско дело и рибарство за периода 2014 – 2020 г., Обн., ДВ, [бр. 42](http://web.apis.bg/p.php?i=2330944) от 20.05.2014 г., изм. и доп., [бр. 76](http://web.apis.bg/p.php?i=2414224) от 12.09.2014 г., в сила от 12.09.2014 г., изм., бр. 101 от 9.12.2014 г., в сила от 9.12.2014 г.;

**7. „*Регламент (ЕС) №1301/2013“***е Регламент (ЕС) №1301/2013 на Европейския парламент и на Съвета от 17 декември 2013 година относно Европейския фонд за регионално развитие и специални разпоредби по отношение на целта „Инвестиции за растеж и работни места“, и за отмяна на Регламент (ЕО) №1080/2006;

**8. „*Регламент (ЕС) №1303/2013“***е Регламент (ЕС) №1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета;

**Чл.19.** При промяна на приложимото национално и/или общностно законодателство, страните изменят настоящото Споразумение съобразно настъпилата промяна, с двустранно подписани допълнителни споразумения (анекси), неразделна негова част;

**Чл.20.** За неуредените с това споразумение въпроси се прилагат разпоредбите на действащото българско и общностно законодателство;

**Чл.21(1).** Настоящото споразумение влиза в сила от датата на подписването му.

**Раздел XI. ПРИЛОЖЕНИЯ**

**Чл.22.** Неразделна част от това споразумение представлява Инвестиционната програма на Община ………………

***Настоящото споразумение се състави и подписа в 2 (два) еднообразни екземпляра –***

***по един за всяка от страните.***

|  |  |
| --- | --- |
| **За УО на ОПРР:**  **РЪКОВОДИТЕЛ НА УО НА ОПРР:**  **….……………………………………..** | **За Община ……………..:**  **КМЕТ НА ОБЩИНА ……………**  **…………………………………….…** |